આણંદ જિલ્લાના ઉમરેઠ તાલુકાના થામણા ખાતે આરોગ્ય અને પરિવાર કલ્યાણ વિભાગ દ્વારા રૂ.૭૭ લાખના ખર્ચે નિર્મિત પ્રાથમિક આરોગ્ય કેન્દ્રનું નાયબ મુખ્યમંત્રી નીતિન પટેલે લોકાર્પણ કર્યું હતું. પ્રસુતિ પછી જન્મ આપનાર માતા અને જન્મનાર બાળકની સંપૂર્ણ સારવાર અને દેખરેખ આરોગ્ય વિભાગ દ્વારા વિનામૂલ્યે આપવામાં આવી રહી છે. રાજ્યમાં વર્ષે અંદાજે સરેરાશ ૧૨ લાખ બાળકો જન્મ લેતાં હોય છે આ તમામ બાળકોનું સંપૂર્ણ રસીકરણ કરવાની ખાસ કાળજી રાખવામાં આવી રહી છે. જેથી રસીકરણના અભાવે કોઇ બાળક કોઇપણ રોગનો ભોગ ન બને.